ΠΕΡΙΦΕΡΕΙΑ ΚΡΗΤΗΣ

ΓΡΑΦΕΙΟ ΤΥΠΟΥ

ΔΕΛΤΙΟ ΤΥΠΟΥ

25-10-2024

**Μαθητές, εκπαιδευτικοί, αρχές τιμούν στο Ηράκλειο την Εθνική Επέτειο της 28ης Οκτωβρίου 1940**

Επιμνημόσυνη δέηση και κατάθεση στεφάνων – προσκύνημα στο άγαλμα Δασκαλογιάννη, στην πλ. Δασκαλογιάννη, παρουσία τοπικών αρχών, μαθητών πρωτοβάθμιας δευτεροβάθμιας εκπαίδευσης, πραγματοποιήθηκε σήμερα στο πλαίσιο των εορταστικών εκδηλώσεων για την εθνική επέτειο της 28ης Οκτωβρίου 1940, με οργανωτή τη Περιφερειακή Ενότητα Ηρακλείου.

Την επιμνημόσυνη δέηση τέλεσε ο Πρωτοσύγκελος της Ιεράς Αρχιεπισκοπής Κρήτης Βαρθολομαίος Βογιατζόγλου, ενώ στο μνημείο του Άγνωστου Στρατιώτη στεφάνι κατέθεσαν οι: Αντιπεριφερειάρχης Ηρακλείου Νίκος Συριγωνάκης, Αντιδήμαρχος Παιδείας Δήμου Ηρακλείου Αντώνης Περισυνάκης, Περιφερειακός Διευθυντής Εκπαίδευσης Κρήτης Μανόλης Καρτσωνάκης, εκπρόσωποι Πρωτοβάθμιας και Δευτεροβάθμιας εκπαίδευσης Ηρακλείου, μαθητές του 54ου δημοτικού σχολείου και 3ου γυμνασίου ως εκπρόσωποι των δημοτικών και γυμνασίων-λυκείων Ηρακλείου, εκπρόσωποι Σωμάτων Ελληνικού Οδηγισμού και Προσκόπων.

**Ο Αντιπεριφερειάρχης Ηρακλείου Νίκος Συριγωνάκης ανέφερε:** «Με σεβασμό τιμούμε τους ήρωες του ΄40 που αγωνίστηκαν και θυσιάστηκαν για την ελευθερία, την ανεξαρτησία της Ελλάδας. Έχουμε ηθική υποχρέωση να τιμούμε την μνήμη τους, να σεβόμαστε τις παρακαταθήκες τους και να μεταφέρουμε από γενιά σε γενιά τις αξίες και τα ιδανικά τους, διατηρώντας ταυτόχρονα το εθνικό μας φρόνημα πολύ υψηλό. Την Δευτέρα 28η Οκτωβρίου προσκαλούμε τους πολίτες να κατέβουν στο κέντρο να παρακολουθήσουν την παρέλαση τιμώντας την σχολική κοινότητα τα Σώματα Ασφαλείας αλλά και τα στρατευμένα μας παιδιά».

**Οι εορταστικές εκδηλώσεις την Δευτέρα 28 Οκτωβρίου στο Ηράκλειο:**

**ΩΡΑ 7:30**

Οι καμπάνες των εκκλησιών της πόλης και των προαστίων θα σημάνουν χαρμόσυνα και η φιλαρμονική του Δήμου Ηρακλείου θα παιανίσει το εωθινό.

**ΩΡΑ 8:00**

**Επίσημη Έπαρση της Σημαίας στο μνημείο – άγαλμα του Δασκαλογιάννη (Πλατεία Δασκαλογιάννη).**

**ΩΡΑ 10:30**

**Επίσημη Δοξολογία στον Ιερό Μητροπολιτικό Ναό του Αγίου Μηνά.**

Προσέλευση επισήμων και Αρχών.

Για την Εθνική Επέτειο της 28ης Οκτωβρίου θα μιλήσει η κ. Κυριακάκη Χαρά, Φιλόλογος, διευθύντρια του 8ου Γυμνασίου Ηρακλείου.

**ΩΡΑ 11:30**

**Τελετή στο μνημείο – άγαλμα του Δασκαλογιάννη (Πλατεία Δασκαλογιάννη).**

Προσέλευση επισήμων και Αρχών στο χώρο του μνημείου.

1. **Επιμνημόσυνη δέηση.**
2. **Κατάθεση Στεφάνων από τους:**

-Εκπρόσωπο της Κυβέρνησης

-Εκπροσώπους της Βουλής των Ελλήνων, Βουλευτές Π.Ε. Ηρακλείου,

 Ευρωβουλευτές

-Περιφερειάρχη Κρήτης

-Δήμαρχο Ηρακλείου

-Γραμματέα της Αποκεντρωμένης Διοίκησης Κρήτης

-Ανώτερο Διοικητή Φρουράς Ηρακλείου – Διοικητή 44 Σ.ΔΙ., ως εκπρόσωπο

 των Ενόπλων Δυνάμεων και των Σωμάτων Ασφαλείας

-Πρύτανη του Πανεπιστημίου Κρήτης

-Πρύτανη του Ελληνικού Μεσογειακού Πανεπιστημίου

-Πρόεδρο της Πατριαρχικής Ανώτατης Εκκλησιαστικής Ακαδημίας Κρήτης

-Πρόεδρο του Ι.Τ.Ε.

-Πρόεδρο Π.Ε.Δ.

-Διοικητή της 7ης Υγειονομικής Περιφέρειας Κρήτης

-Πολιτικά κόμματα που εκπροσωπούνται στο Εθνικό και Ευρωπαϊκό Κοινοβούλιο

-Ένωση Αποστράτων Αξιωματικών Στρατού Ν. Ηρακλείου-Ν. Λασιθίου

-Ένωση Αποστράτων Αξιωματικών Πολεμικού Ναυτικού

-Ένωση Αποστράτων Αξιωματικών Πολεμικής Αεροπορίας

-Σύνδεσμο Εφέδρων Αξιωματικών

-Σύλλογο Αποστράτων Λ.Σ Κρήτης και Δωδεκανήσου

-Σύνδεσμο Αποστράτων Σωμάτων Ασφαλείας

-Πρόεδρο του τμήματος Ηρακλείου του Ελληνικού Ερυθρού Σταυρού

-Πρόεδρο του Εργατικού Κέντρου Ηρακλείου

-Σύλλογοι - Σωματεία

-Αναπηρικές Οργανώσεις

-Εφεδροπολεμικές Οργανώσεις

-Αντιστασιακές Οργανώσεις που εδρεύουν στην Π.Ε. Ηρακλείου

1. **Τήρηση ενός λεπτού σιγής στη μνήμη των νεκρών.**
2. **Ανάκρουση Εθνικού Ύμνου.**
3. **Τέλος τελετής – Αποχώρηση επισήμων.**
4. **ΩΡΑ 12:00**

**Παρέλαση,** **από τη Λεωφόρο Δημοκρατίας στο ύψος του μνημείου Μάχης Κρήτης, συνέχεια προς πλατεία Ελευθερίας, οδό Αβέρωφ, οδό Έβανς (αριστερά τη μεγάλη Έβανς) και ολοκλήρωση στην Καινούρια Πόρτα (Καμάρες, εξωτερικά των τειχών – στην είσοδο του Κηποθεάτρου «Νίκος Καζαντζάκης»),** των ακόλουθων τμημάτων: Της Φιλαρμονικής του Δήμου, των Αναπήρων Πολέμου, Παλαιών Πολεμιστών της Εθνικής Αντίστασης, του Ελληνικού Ερυθρού Σταυρού (Σώμα Νοσηλευτικής, Σώμα Κοινωνικής Πρόνοιας, Σώμα Εθελοντών Σαμαρειτών – Διασωστών - Ναυαγοσωστών), του Νομαρχιακού Σωματείου Ατόμων με Αναπηρίες Ν. Ηρακλείου, του Ιστιοπλοϊκού Ομίλου Ηρακλείου, του Λυκείου Ελληνίδων Ηρακλείου, του Σωματείου Ποντίων ‘‘Εύξεινος Λέσχη’’ Ηρακλείου, του Συλλόγου Αλατσατιανών Ν. Ηρακλείου, του Συλλόγου Ν. Αλικαρνασσού «Η Αρτεμισία», του Συλλόγου Θρακιωτών Κρήτης «Ορφέας», του Συλλόγου Ηπειρωτών Ν. Ηρακλείου, του Συλλόγου Μακεδόνων Κρήτης, των Δημοσίων και Ιδιωτικών Δημοτικών Σχολείων, του ειδικού Γυμνασίου Ηρακλείου, του ΕΝ.Ε.Ε.ΓΥ.Λ., των Ε.Ε.Ε.Ε.Κ., των Δημοσίων και Ιδιωτικών Γυμνασίων, του Εσπερινού Γυμνασίου, των Δημοσίων και Ιδιωτικών Γενικών Ενιαίων Λυκείων Ηρακλείου, του Εσπερινού Λυκείου, του Καλλιτεχνικού Σχολείου, του Μουσικού Σχολείου, του Πρότυπου Λυκείου, των ΕΠΑ.Λ., του Σώματος Ελληνικού Οδηγισμού, του Σώματος Ελλήνων Προσκόπων, του Συνδέσμου Εφέδρων Αξιωματικών Ν. Ηρακλείου, των Στρατιωτικών Τμημάτων κατά την καθιερωμένη τάξη.

**ΩΡΑ 17:15**

**Επίσημη Υποστολή της Σημαίας στο Μνημείο του Αγνώστου Στρατιώτη.**